चंडीगढ़। प्रशासन जहां शहर को स्मार्ट सिटी बनाने की प्लानिंग में जुटा है वहीं सारंगपुर गांव इस स्मार्ट सिटी का मॉडल विलेज बनेगा।
इसमें वे सारी सुविधाएं प्रोवाइड करवाई जा रही हैं जो कि सेक्टरों में अभी दी जा रही है। इसी मिशन के तहत मेंबर ऑफ पार्लियामेंट किरण खेर ने शुक्रवार को एमपीएलएडीएस के तहत सारंगपुर गांव में कई प्रोजेक्ट्स को भी शुरु किया।
इस गांव को एमपी किरण खेर ने गोद लिया है और यहां पर अभी तक कई प्रोजेक्ट्स वे पहले ही शुरु भी कर चुकी हैं। शुक्रवार को किरण खेर सारंगपुर गांव में वैटनरी सब सेंटर, गारबेज सेंटर, टॉयलेट ब्लॉक, पक्की स्ट्रीट बनाने का काम, बूस्टर के लिए जनरेटर सैट और नए बस क्यू शैल्टर का उद्घाटन किया।
गौरतलब हो कि किरण खेर ने इसी साल यहां पर नए पार्क और चंडीगढ़ में सबसे पहले इसी गांव में सेंसर बेस्ड सोलर एनर्जी से चलने वाली स्ट्रीट लाइट्स का भी उद्घाटन किया था। शहर के गावों को मॉडल विलेजेज के तौर पर डेवलप किया जाना है जिसकी यहां से शुरुआत की गई है।
hin_Deva hin_Deva hin_Deva hin_Deva